**Priloga 1**

|  |  |
| --- | --- |
| **»Priloga 4: Zdravstvena stanja in drugi pogoji za upravičenost do medicinskih pripomočkov iz skupine 4. ortopedska obutev** | |
| **MEDICINSKI PRIPOMOČKI** | **ZDRAVSTVENA STANJA IN DRUGI POGOJI** |
| ZAČASNI ČEVELJ – desni | Zavarovana oseba, ki ne more uporabljati individualno izdelanih čevljev, če ima diabetično stopalo IV. rizične skupine in II. stopnje deformiranosti. Večje rane na stopalu ali po operativnih posegih na stopalu. |
| ZAČASNI ČEVELJ – levi | Zavarovana oseba, ki ne more uporabljati individualno izdelanih čevljev, če ima diabetično stopalo IV. rizične skupine in II. stopnje deformiranosti. Večje rane na stopalu ali po operativnih posegih na stopalu. |
| ORTOPEDSKI ČEVELJ PO SCHEJNU – desni | Zavarovana oseba, ki se zaradi hude deformacije stopal zdravi konzervativno. |
| ORTOPEDSKI ČEVELJ PO SCHEJNU – levi | Zavarovana oseba, ki se zaradi hude deformacije stopal zdravi konzervativno. |
| INDIVIDUALNO IZDELANI ČEVLJI | Zavarovana oseba, ki zaradi okvare stopala ne more uporabljati navadnih čevljev in za korekcijo funkcije stopala ne zadostujejo posebej izdelani vložki, ima pravico do individualno izdelanih čevljev po klasični meritvi z metrom in obrisom stopala s prilagoditvami vsaj dveh od naštetih delov čevlja (podplata, notranjega dela čevlja, opetnika in prednjega zgornjega dela), če:   * je mlajša od 15 let in ima več kot 1,5 cm eno nogo krajšo od druge; * je stara vsaj 15 let in ima eno nogo več kot 2,5 cm krajšo od druge; * ima zaradi izpaha, preloma ali večjih kostnih izrastkov močneje deformiran skočni sklep in stopalo, vštevši močnejšo deformacijo nožnih palcev; * ima prirojeno ali pridobljeno močneje dvignjeno stopalo, petno stopalo, konjsko stopalo, navznoter obrnjeno ali izrazito navzven obrnjeno stopalo, paralitično ali paretično stopalo; * ima močno deformirane prste stopala, tako da posamezni prsti segajo čez druge prste ali manjkata na stopalu dva prsta ali del stopala; * ima na stopalu izrazite trofične spremembe, diabetično stopalo IV. rizične skupine in z II. stopnjo deformiranosti; * ima elefantiazo. |
| INDIVIDUALNO IZDELANI ČEVLJI – ZAHTEVNEJŠI | Zavarovana oseba, pri kateri individualno izdelani čevlji niso ustrezni in potrebuje zahtevnejše individualno izdelane čevlje, ki so izdelani po mavčnem odlitku stopala ali s CAD-CAM tehnologijo, če:   * ima zaradi izpaha, preloma ali večjih kostnih izrastkov zelo močno deformiran skočni sklep in stopalo ter so deformacije zatrjene; * ima močno deformirano paralitično ali paretično stopalo z zatrjenimi deformacijami; * ima amputacijo po Lisfrancu ali Chopartu; * ima Charchojevo stopalo ali diabetično stopalo IV. rizične skupine, z II. stopnjo deformiranosti in ranami na podplatu. |
| INDIVIDUALNO IZDELANI ČEVLJI – NAJZAHTEVNEJŠI | Zavarovana oseba, pri kateri individualno izdelani čevlji ali zahtevnejši individualno izdelani čevlji niso ustrezni in potrebuje najzahtevnejše individualno izdelane čevlje, ki so izdelani po podkolenskem mavčnem odlitku ali s CAD-CAM tehnologijo, če:   * ima zaradi izpaha, preloma ali večjih kostnih izrastkov zelo močno deformiran skočni sklep in stopalo ter so deformacije zatrjene; * ima močno deformirano paralitično ali paretično stopalo z zatrjenimi deformacijami; * ima amputacijo po Lisfrancu ali Chopartu; * ima Charchojevo stopalo ali diabetično stopalo IV. rizične skupine, z II. stopnjo deformiranosti in ranami na podplatu. |
| ORTOPEDSKI ČEVLJI PO PONSETIJEVI METODI | Zavarovana oseba z deformacijo stopala, ki je obrnjeno navzdol in navznoter (Pes equinovarus), ima pravico do ortopedskih čevljev po Ponsetijevi metodi. |
| SPONA PO PONSETIJEVI METODI | Zavarovana oseba, ki se zdravi s pomočjo ortopedskih čevljev po Ponsetijevi metodi, ima pravico do spone po Ponsetijevi metodi. |
| ORTOPEDSKI ČEVELJ IN SPONA PO PONSETIJEVI METODI | Zavarovana oseba z deformacijo stopala, ki je obrnjeno navzdol in navznoter (Pes equinovarus), ima pravico do ortopedskega čevlja in spone po Ponsetijevi metodi.« |